vom 31. Januar 1870. 69 



branae, mea cura ante aliquot annos perfectum (vide Martini, 

 Pergamene ecc, pag. 530) ad vos nuper misit Michael Martini, 

 Petri frater. 



Ad membranas Arboreenses notandum, omnes, una excepta 

 quinta (nam membranae lacinia quam sub numero VIII edidit 

 Martini, Pergamene ecc, pag. 217—218 e 539 — 540, non est 

 Arboreensis, sed Polae a Pillito reperta, suturae veteris cujusdam 

 libri firmandae apposita), in usum tegendorum librorum adhibitas 

 fuisse; quod uti mutilandarum causa fuit, ita earum saltem partem 

 ab interitu vindicavit. 



III. Codex chartaceus, saeculi XV ante medium, integer, 

 foliorum 158; exhibet vitas illustrium Sardorum collectas a Sertonio 

 Phausaniensi saeculo IV, sed refectas et corruptas, primum exeunte 

 saeculo VII aut ineunte VIII, a Deletone et Narcisso jussu Jaleti 

 regis; dein iterum ab Antonio, ut videtur, episcopo Ploacensi sub 

 finem saeculi XIII; prae ceteris pristinam formam servare mihi 

 videtur vita Tigellii. Occasione alicujus personae aut loci in 

 singulis vitis memorati, adjecta passim sunt excerpta nonnulla ex 

 aliis Sardis scriptoribus , a vitarum per Sertonium collectarum 

 corpore prorsus aliena. 



De hoc codice videnda quae primus tradidi in Bollettino Archeo- 

 logico Sardo, Vol. X (1864), pag. 99; tum quae Martini, Äppendice 

 alla Raccolta delle Pergamene ecc. oV Arborea, pag. 3e seguenti. 



Eum examini vestro commendat rerum quae exhibet novitas 

 et gravitas, et ipsarum veritas detectis longo demum tempore post 

 scriptum codicem monumentis confirmata. 



IV. Codex chartaceus ejusdem aetatis, foliorum 24, integer; 

 quo exhibetur Contio habita ab oratoribus quarumdam Sardiniae 

 civitatum coram Stephano novo Praeside, imperante Constantinopoli 

 Constantino Pogonato; adjectae sunt, et praecipuam codicis partem 

 constituunt, amplae ac maximi ad historiam momenti Notae seu 

 explanationes, Severino adscriptae, Caralitano, monacho et trivii 

 magistro; cujus inter Chartas Arboreenses superest etiam breve 

 Chronicon eorum, quae memorabilia in Sardinia acciderunt ab 

 anno DCCLXXVIII ad annum DCCCXIII, quod editum primum, 

 uti et haec ipsa Contio cum suis Adnotationibus, a Salvatore De 

 Castro (Nuovi Codici d" Arlorea, publicati dal Canonico cav. Salvator 

 Angelo De-Castro; Cagliari, 1860, pag. 59—79), et denuo a Petro 



